Elveszi Schmitt Pál doktori címét az egyetem
A Semmelweis Egyetem szenátusa csütörtökön délután 33-4 arányban úgy döntött, hogy megfosztja doktori címétõl Schmitt Pál köztársasági elnököt. Az indok: nem volt tudományos munka a doktori dolgozat mögött. Schmitt csütörtök késõn este érkezik Budapestre külföldi látogatásáról, szerdán közölte, nem mond le.
Visszavonta Schmitt Pál köztársasági elnök doktorátusát a Semmelweis Egyetem csütörtök délután - jelentette be az egyetemi szenátus ülése után Tulassay Tivadar, az egyetem rektora. Tulassay közölte: a szenátus szerint a tudományos normák mindeki számára egyformán érvényesek, ezek megsértõit elítélik és szankcionálják. Schmitt dolgozatának vizsgálata során pedig arra a következtetésre jutottak, hogy az "a tudományos munka módszereinek alkalmazásával készített értekezés szakmai kritériumainak nem felelt meg".

A rektor szerint a szenátus 33 igen és 4 nem szavazat mellett megállapította, hogy Schmitt dolgozata nagy terjedelmû szövegazonos fordításon alapult, és ezért nem felelt meg a tudományos kritériumoknak. Tulassay azt mondta, hogy az egyetem nem csak a hatályos jogszabályok betartását, de "a tudományetikai normák" betartását is megköveteli a tudomány minden mûvelõjétõl. "Az egyetem a tudományos normák megsértését a törvény adta lehetõségekkel élve szankcionálja" - mondta.

A rektor hosszan beszélt arról, hogy a hatályos törvények szerint doktori címet az illetékes miniszter indítványára lehet érvényteleníteni, és akkor is bíróságnak kell kimondania a doktorátus visszavonását. Az egyetem meg is küldte az ügyben készített jelentését Réthelyi Miklós nemzeti erõforrás miniszternek, de a minisztérium a borítékot illetékesség hiányára hivatkozva felbontás nélkül visszaküldte. Az egyetem a rektor szerint ezek után - a miniszteri döntésre figyelemmel - kötelességének érezte Schmitt doktori címének végleges rendezését, és ezért döntött arról saját hatáskörben. Tulassay többször visszakanyarodott ehhez a kérdéshez.

 

 

A rektor szerint a vizsgálat azért tartott hetekig, mert nehéz volt beszerezni a Schmitt dolgozatában használt eredeti forrásokat. Az egyetem szenátusa azok után tárgyalt Schmitt Pál doktori címérõl, hogy csütörtökön délelõtt az egyetem doktori tanácsa 16 igen szavazattal két tag ellenében azt javasolta a szenátusnak, hogy vonják vissza Schmitt Pál doktori címét.

Schmitt Pál, aki a hét elején hivatalos látogatást tett Dél-Koreában, csütörtökön késõn este érkezik Budapestre. Szerdán kijelentette, nem mond le posztjáról. Schmitt Pált az MTV Híradójának stábja elérte a frankfurti repülõtéren, kollégái azt közölték a riporterekkel: Schmitt a kiemelt vendégek várójában értesült a szenátus döntésérõl, amelyre akkor kíván reagálni, ha már ismeri a döntés indoklását, ez pedig akár már holnap is lehet.

Az [origo] információi szerint Orbán Viktor miniszterelnök este fél nyolc körül beszélt Schmitt Pállal a kialakult helyzetrõl. Az [origo] úgy tudja, hogy érkezésekor Schmitt Pál nem fog kimenni a repülõtéri váróba, hanem autóval mennek érte a géphez. Az [origo] tudósítói a helyszínen várják az államfõt.

A szenátus döntése után kerestük a Köztársasági Elnöki Hivatalt, a sajtóosztályon azt mondták, egyelõre nem reagálnak a bejelentésre. Kerestük a miniszterelnök szóvivõjét is, de a kinyomta a telefonját. Giró-Szász András kormányszóvivõ csütörtökön délelõtt az [origo] kérdéseit azzal hárította el, hogy a kormány semmilyen szinten nem érintett Schmitt Pál doktori címének kérdésében.

Ki vonhatja vissza hivatalosan?

A 2005-ös felsõoktatási törvény még hatályban lévõ rendelkezése szerint a cím visszavonásának más útja is létezhet: e szerint a doktori iskolákat is felügyelõ Magyar Felsõoktatási Akkreditációs Bizottság indítványára az oktatásért felelõs miniszternek - jelenleg Réthelyi Miklósnak - kellene bírósághoz fordulnia, kérve a cím visszavonását. Ha az egyetem nem tenne eleget a bíróság döntésének, a miniszter elvileg felfüggeszthetné az intézmény vizsgáztatási jogát, végsõ esetben pedig törölhetné a nyilvántartásból.

Hogyan mond le az államfõ?

A köztársasági elnök jogállásáról szóló, tavaly elfogadott törvény szerint az államfõ az Országgyûléshez intézett írásbeli nyilatkozatával mondhat le a megbízatásáról. A lemondás érvényességéhez a parlament úgynevezett elfogadó nyilatkozata szükséges. A törvény szerint az Országgyûlés a lemondás utáni tizenöt napon belül kérheti a köztársasági elnököt, hogy elhatározását újból fontolja meg (a jelenlegi házszabály szerint ezt bármely frakció vagy tíz képviselõ kérheti).

Ha a köztársasági elnök ez után is írásban nyilatkozik arról, hogy távozna, a parlamentnek tudomásul kell vennie a lemondást. A törvény arról is rendelkezik, hogy az államfõ megbízatása a lemondó nyilatkozatban megjelölt napon szûnik meg. Ha a távozó elnök nem jelöli meg a pontos dátumot, akkor a parlamenti döntés napján szûnik meg a megbizatás.

A plágiumügy története

Schmitt Pál kisdoktori értekezését még janárban kérdõjelezte meg a hvg.hu cikke, amely azt állította, hogy az olimpiai mozgalom történetérõl írt értekezés nagy része megegyezik egy bolgár sportkutató munkájával. A plágiumgyanú kivizsgálására az egyetem öttagú tényfeltáró bizottságot állított fel, amely két hónapon keresztül vizsgálta Schmitt dolgozatát. A testület kedden nyilvánosságra hozott jelentésében azt állapította meg, hogy a doktori eljárás hiányosságokkal ugyan, de formailag megfelelt az akkor még önállóan mûködõ Testnevelési Egyetem gyakorlatának. A testület megállapította azt is, hogy az egyetem szakmai hibát követett el, amikor a szövegazonosságokat nem tárta fel idõben.

A doktori cím sorsáról a bizottság semmit nem írt a jelentésében. A bizottság egyik tagja, Fluck Ákos ügyvéd viszont különvéleményt csatolt a jelentéshez, amelyben azt írta, hogy javasolt megvizsgálni a doktori cím visszavonásának lehetõségét. Az egyetem a bizottság jelentést elküldte a nemzeti fejlesztési minisztériumnak, Réthelyi Miklós azonban bontatlanul küldte vissza a csomagot az egyetemre azzal az üzenettel, hogy nem õ illetékes dönteni az ügyben. Ezek után hívták össze csütörtökön reggelre rendkívüli döntésre az egyetem doktori tanácsát.

A plágiumügyrõl szóló összes cikkünk megtalálható ezen az oldalon.
Schmitt Pál plágium Semmelweis Egyetem doktori cím